CELEX: 62010FN0085
Language: mt
Date: 2010-09-23 00:00:00
Title: Kawża F-85/10: Rikors ippreżentat fit- 23 ta’ Settembru 2010 — AI vs Il-Qorti tal-Ġustizzja

15.1.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 13/39
            
         Rikors ippreżentat fit-23 ta’ Settembru 2010 — AI vs Il-Qorti tal-Ġustizzja
   (Kawża F-85/10)
   ()
   2011/C 13/77
   Lingwa tal-kawża: il-Franċiż
   
      Partijiet
   
   
      Rikorrenti: AI (rappreżentant: M. Erniquin, avukat)
   
      Konvenuta: Il-Qorti tal-Ġustizzja tal-Unjoni Ewropea
   
      Suġġett u deskrizzjoni tal-kawża
   
   Minn naħa, l-annullament tad-deliberazzjonijiet tal-Bord tal-Għażla rigward ir-riżultati tal-eżami bil-Franċiż tal-kompetizzjoni interna Nru CJ 12/09 u, sa fejn hemm bżonn, l-annullament tal-kuntratti u tal-ħatriet tal-persuni li għaddew mill-imsemmija kompetizzjoni kif ukoll, min-naħa l-oħra, l-annullament tad-deċiżjoni li ma jiġġeddidx il-kuntratt bħala membru tal-persunal temporanju tar-rikorrenti u t-talba għall-kumpens għad-danni.
   
      Talbiet tar-rikorrenti
   
   
               —
            
            
               L-annullament tad-deliberazzjonijiet tal-Bord tal-Għażla rigward l-eżami bil-Franċiż tal-kompetizzjoni interna Nru CJ 12/09;
            
         
               —
            
            
               sa fejn hemm bżonn, l-annullament tal-ħatriet tat-8 kandidati li għaddew minn dan l-eżami;
            
         
               —
            
            
               il-komunikazzjoni tal-kriterji ta’ evalwazzjoni li ntużaw għall-għażla li saret;
            
         
               —
            
            
               prinċipalment il-klassifikazzjoni mill-ġdid tal-kuntratt ta’ xogħol għal żmien determinat tar-rikorrenti f’kuntratt ta’ xogħol għal żmien indeterminat, u għaldaqstant l-annullament tad-deċiżjoni li ma jiġġeddidx il-kuntratt tagħha bħala membru tal-persunal temporanju ta’ Jannar 2009, u, għaldaqstant, l-integrazzjoni mill-ġdid tagħha bħala membru tal-persunal temporanju; sussidjarjament, l-annullament tad-deċiżjoni li ma jiġġeddidx il-kuntratt tagħha bħala membru tal-persunal temporanju ta’ Jannar 2009, u, għaldaqstant, l-integrazzjoni tagħha mill-ġdid bħala membru tal-persunal temporanju;
            
         
               —
            
            
               konsegwentement, ir-rikonoxximent tad-dritt għal kumpens li jikkorrispondi għad-differenza bejn ir-remunerazzjoni li hija kienet tirċievi kieku l-imsemmi kuntratt kien jitkompla fl-1 ta’ Jannar 2010 u l-emolumenti li hija rċeviet effettivament minn din id-data sad-data tal-integrazzjoni mill-ġdid effettiva tagħha;
            
         
               —
            
            
               il-ħlas ta’ kumpens għad-danni morali sostnuti b’mod partikolari minħabba n-nuqqas abużiv ta’ tiġdid tal-kuntratt ta’ xogħol tagħha, stmat għal EUR 100 000 fil-każ li tiġi ordnata l-integrazzjoni mill-ġdid tar-rikorrenti, inkella kumpens ta’ EUR 500 000, fil-każ li jirriżulta li l-integrazzjoni mill-ġdid tar-rikorrenti tkun impossibbli;
            
         
               —
            
            
               tikkundanna lill-Qorti tal-Ġustizzja għall-ispejjeż.